wickkiey/tamil-wikipedia-chunked huggingface dataset:
# அய்யப்ப பணிக்கர்

முனைவர் **கே. அய்யப்ப பணிக்கர்** (ஆங்கிலம்: Dr. K. Ayyappa Paniker) (பிறப்பு:12 செப்டம்பர் 1930 - இறப்பு: 23 ஆகஸ்ட் 2006), ஒரு செல்வாக்குமிக்க மலையாள கவிஞரும், இலக்கிய விமர்சகரும், கல்வியாளரும் அறிஞரும் ஆவார். மலையாளக் கவிதைகளில் நவீனத்துவத்தின் முன்னோடிகளில் ஒருவரான இவர், நவீனத்துவ, பின்நவீனத்துவ இலக்கியக் கோட்பாடுகளிலும், பண்டைய இந்திய அழகியலிலும், இலக்கிய மரபுகளிலும் ஈடுபாடுடையவர் ஆவார். குருசேத்திரம் (1960) போன்ற இவரது ஆரம்பகால படைப்புகள் மலையாள கவிதைகளில் ஒரு திருப்புமுனையாகக் கருதப்பட்டன. *அய்யப்பபணிக்கருடெ கிருதிகள்*, *சிந்தா* போன்ற பல கட்டுரைகள் இவரது தலைமுறையின் நாடக எழுத்தாளர்களுக்கு ஒரு முக்கியமான தாக்கத்தை ஏற்படுத்தின. .  
இவரது வாழ்க்கை கல்வியுடனும் இலக்கியத்துடனும் நாற்பதாண்டுகளாய் நீடித்தது. இவர் கேரள பல்கலைக்கழகத்தின் ஆங்கிலத் துறையின் இயக்குநராக ஓய்வு பெறுவதற்கு முன்பு பல்வேறு கல்லூரிகளிலும் பல்கலைக்கழகங்களிலும் கற்பித்தல் பணியில் ஈடுபட்டார். இவர் இருபத்தைந்துக்கும் மேற்பட்ட படைப்புகளை வெளியிட்டுள்ளார். குரு கிரந்த் சாகிப், பிரெஞ்சு மொழியில் ஒரு புத்தகம் உட்பட பல முக்கியமான படைப்புகளை மலையாளத்தில் மொழிபெயர்த்துள்ளார். இவர் இந்திய இலக்கியங்கள் குறித்து எழுதியுள்ளார். சாகித்ய அகாதமியின் இந்திய இலக்கிய கலைக்களஞ்சியத்தின் தலைமை ஆசிரியராகவும் இருந்தார். இந்திரா காந்தி தேசிய கலை மையம் வெளியிட்டுள்ள இந்தியக் கதை கூறியல் என்பது இவரின் மற்றொரு முக்கியமான படைப்பாகும். இது இந்திய இலக்கியத்தில், வேதம், வாய்வழி இலக்கியங்களிலிருந்து பௌத்தம், சமகால இலக்கியங்களுக்கு பல்வேறு வகையான விவரிப்புக் கலைகளைப் படித்த முதல் வகையாகும்.
# அய்யப்ப பணிக்கர்

## ஆரம்பகால வாழ்க்கையும் கல்வியும்

ஆலப்புழாவிற்கு அருகிலுள்ள காவலத்தில் பெரியமன இல்லத்தின் ஈ.நாராயணன், எம். மீனாட்சியம்மா ஆகியோருக்கு எட்டு குழந்தைகளில் நான்காவதாகப் பிறந்தார். இவர்களில் அறுவர் பெண்கள். இவரது தாயார் இவரது 12 வயதிலேயே இறந்துவிட்டார். இவருக்கு தந்தையிடமிருந்து பாசம் இல்லாமல் வளர்ந்தார். இந்த ஆரம்ப வேதனையும் தனிமையும் இவரது கவிதைகளில் ஆழமாக பிரதிபலித்தன. இவர் உயர்கல்வி படிக்கும்போதே எழுதத் தொடங்கினார். இவர் தனது முதல் கவிதையை 16 வயதில் மாத்ருபூமி வார இதழில் வெளியிட்டார். கோழிக்கோடு மலபார் கிறித்துவக் கல்லூரியில் இடைநிலையும், 1951 ஆம் ஆண்டில் திருவனந்தபுரம் பல்கலைக்கழகக் கல்லூரியில் ஆங்கில இலக்கியத்தில் இளங்கலை மேதகைமையும் முடித்தார். அதன் பின்னர் கேரள பல்கலைக்கழகத்தில் முதுகலைப் பட்டம் பெற்றார்.  
பேராசிரியர் *இராபர்ட் ஈ. கிராஸி*ன் மேற்பார்வையில் *ராபர்ட் லோவலி*ன் கவிதைகள் குறித்த முனைவர் ஆய்வுக் கட்டுரையுடன் பணிக்கர் இந்தியானா பல்கலைக்கழகத்தில் முனைவர் பட்டம் பெற்றார். பின்னர் இவர் யேல், ஆர்வர்டு பல்கலைக்கழகத்தில் (1981–82) பிந்தைய முனைவர் ஆராய்ச்சியை மேற்கொண்டார்.
# அய்யப்ப பணிக்கர்

## தொழில்

பணிக்கர் 1951 இல் கோட்டயம் சி.எம்.எஸ் கல்லூரியில் ஆங்கில விரிவுரையாளராக சேர்ந்தார். அங்கு ஒரு வருடம் பணியாற்றிய பின்னர் திருவனந்தபுரத்து மகாத்மா காந்தி கல்லூரியில் பணியில் சேர்ந்தார். 1952 ஆம் ஆண்டில் திருவனந்தபுரத்தில் உள்ள பல்கலைக்கழகக் கல்லூரியில் 1965 வரை கற்பிக்கும் பணியில் ஈடுபட்டார். இந்த கட்டத்தில், இவர் ஆங்கில நிறுவனத்தில் பேராசிரியராகவும் , கேரள பல்கலைக்கழகத்தின் (1965–74) துறைத் தலைவராகவும் பணியாற்றினார். 1974 ஆம் ஆண்டில், கேரள பல்கலைக்கழகத்தின் கீழ் உள்ள ஆங்கில நிறுவனத்தில், ஆங்கில வாசிப்பாளாராக 1980 வரை பணிபுரிந்தார். கேரள பல்கலைக்கழகத்தில் கலை பீடத்தின் துறைத் தலைவராகப் பணிபுரிந்து 1990 இல் ஓய்வு பெற்றார்.  
தனது நீண்ட தொழில் வாழ்க்கையில், அமெரிக்காவின் 25 பல்கலைக்கழகங்கள் உட்பட பல தேசிய, சர்வதேச பல்கலைக்கழகங்களில் விரிவுரை செய்தார். அங்கு கவிஞர்களான ஜேம்ஸ் டிக்கி, ஜான் ஹாலண்டர், செஸ்லா மிலோஸ், ஆலன் கின்ஸ்பெர்க் ஆகியோரைச் சந்தித்தார்.
# அய்யப்ப பணிக்கர்

## தனிப்பட்ட வாழ்க்கை

இவருக்கு மனைவியும், இரண்டு பிள்ளைகளும் இருந்தனர். 2006 ஆகத்து 23 அன்று திருவனந்தபுரத்தில் தனது 76 வயதில் இறந்தார். அடுத்த நாள் இவரது சொந்த கிராமமான காவலத்தில், இவரது பாரம்பரிய குடும்ப இல்லமான ஒலிகல் தரவாட்டின் மேற்குப் பகுதியில், இந்த நோக்கத்திற்காக இவர் ஒதுக்கி வைத்திருந்த நிலத்தில், தகனம் செய்யப்பட்டார். இவரது பல படைப்புகளில், குறிப்பாக பதுமணிப்பூக்கள் என்ற தொகுப்பில் 'காவலம்' என்ற கவிதையில் இந்த வீட்டினைப் பற்றிய குறிப்பு உள்ளது.
# ஸ்ரீ வெங்கடேஸ்வர தொழில்நுட்பக் கல்லூரி

ஸ்ரீ வெங்கடேஸ்வர தொழில்நுட்பக் கல்லூரி 2008 ஆம் ஆண்டில் சப்தகிரி கல்வி அறக்கட்டளையின் நிறுவனர் தலைவர் லியோ முத்து அவர்களால் தொடங்கப்பட்டது.
# ஸ்ரீ வெங்கடேஸ்வர தொழில்நுட்பக் கல்லூரி

## அறிமுகம்

இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.  
தொழில்நுட்ப கல்விக்கான அகில இந்திய கவுன்சில்( AICTE) தேசிய கல்வி தரகட்டுபாட்டு நிறுவனம் NAAC யிருந்தும் இக்கல்லூரி அங்கீகாரம் பெற்றது.
# ஸ்ரீ வெங்கடேஸ்வர தொழில்நுட்பக் கல்லூரி

## இடம்

சிறுகுலாதூர், வடக்கல் கிராமம், மாத்தூர் போஸ்ட், ஸ்ரீபெரும்புதூர், காஞ்சிபுரம் மாவட்டத்தில் அமைந்துள்ளது
# ஸ்ரீ வெங்கடேஸ்வர தொழில்நுட்பக் கல்லூரி

## படிப்புகள்

இக்கல்லூரியில் இளங்கலை கட்டிடக்கலை,கணினி அறிவியல் பொறியியல் ,மின் மற்றும் மின்னணுவியல் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
# ஸ்ரீ வெங்கடேஸ்வர தொழில்நுட்பக் கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# தாகூர் பொறியியல் கல்லூரி

தாகூர் பொறியியல் கல்லூரி 1998 ஆம் ஆண்டில் தொடங்கப்பட்டது.
# தாகூர் பொறியியல் கல்லூரி

## அறிமுகம்

இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.  
தொழில்நுட்ப கல்விக்கான அகில இந்திய கவுன்சில்(AICTE) தேசிய கல்வி தரகட்டுபாட்டு நிறுவனம் NAAC யிருந்தும் இக்கல்லூரி அங்கீகாரம் பெற்றது.
# தாகூர் பொறியியல் கல்லூரி

## இடம்

ரத்தினமங்கலம், வண்டலூர், சென்னை மாவட்டத்தில் அமைந்துள்ளது
# தாகூர் பொறியியல் கல்லூரி

## படிப்புகள்

இக்கல்லூரியில் இளங்கலை கட்டிடக்கலை,கணினி அறிவியல் பொறியியல்
,மின் மற்றும் மின்னணுவியல் பொறியியல், மின்னணுவியல் மற்றும் தொடர்பு
பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
# தாகூர் பொறியியல் கல்லூரி

## வசதிகள்

இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
# எச்சவுறுப்புகள்

**எச்சவுறுப்புக்கள்** (Vestigiality) என்பது யாதெனில், உடற்கூற்று ஒப்பியல் (Comparative anatomy) சான்றுகளில், விலங்குகளின் உடலில் பயனின்றியும், நல்ல வளர்ச்சி பெறாமல் குன்றியும் காணும் சில உறுப்புக்கள் இவை உயிரியின் பரிணாம வளர்ச்சிக்குச் சான்றாகும். இச்சான்று உறுப்புக்களை, எச்சவுறுப்புக்கள் என அழைக்கின்றனர்.
# எச்சவுறுப்புகள்

## பறவை

எச்ச இறகு]]
சில எச்சவுறுப்பு, ஒரு விலங்கினத்தில் பயனுள்ளதாயிருக்கும். ஆனால், அதே இனத்தின் நெருங்கிய இனத்தில் அதே உறுப்புப் பயனற்றுக் குன்றியிருக்கிறது. எடுத்துக்காட்டாக, சாதாரணப் பறவைகளுக்குப் பறக்க உதவும் இறக்கைகள் நியூசிலாந்திலுள்ள கீவிபறவையில் மிகச் சிறுத்து உடம்பின் இறகுகளால் மூடப்பட்டு இருக்கின்றன. அவை வெளியே காணப்படுவதில்லை ; பறப்பதற்குப் பயன்படுவதுமில்லை. ஆனாலும் அந்நுண்ணிய இறக்கைகளில் புறாவின் இறக்கைகளிலிருப்பது போல், எலும்புக் கோவையும் தசைத் தொகுதியும் உண்டு. மற்றப் பறவைகள் தத்தம் அலகுகளை இறக்கைக்குள் வைத்துக் கொண்டு உறங்குவதுபோல், கீவியும் தன் அலகை இறக்கைக்குள் வைத்துக்கொண்டு உறங்க முயல்கிறது. இதிலிருந்து கீவி பெரிய பயனுள்ள இறக்கைகளையுடைய மரபிலே பிறந்திருக்க வேண்டும்; ஆயினும் கீவி வசிக்கும் இடங்களில் தற்காலம் வரை, அதற்கு எதிரிகள் இல்லையென்பதால், அவை பறக்கத் தேவையில்லை ; ஆதலால் படிப்படியாக இறக்கைகள் சிறுத்துப் பயனற்று வந்திருக்க வேண்டும் என்ற பரிணாமக் கொள்கைத் தெரிகிறது.
# எச்சவுறுப்புகள்

## ஊர்வன

தவளை, பல்லி முதலிய விலங்களுக்கு நான்கு கால்களுண்டு. எனினும் பல்லிக்கு நெருங்கிய உறவான பாம்புக்குக் காலில்லை. ஆனால் மலைப்பாம்புகள் சிலவற்றில், மலவாயிலின் ஒவ்வொரு பக்கமும் ஒரு முள் அல்லது நகம் போன்ற பாகத்தைக் காணலாம். அந்தப் பாம்பின் உடம்பின் உட்பாகத்தை அறுத்துப் பார்த்தால் முள் போன்ற பாகத்துடன் இணைக்கப்பட்ட இடுப்பெலும்பு, தொடையெலும்பு, கீழ்க்கால் உள்ளெலும்பு முதலியவற்றைப் பார்க்கலாம். இச்சான்றுகளிலிருந்து, பாம்புகள் நாற்கால் உயிர்களான ஓந்திகளிலிருந்து தோன்றியிருக்கவேண்டு மென்பதும் ஓந்தியினத்திலேயே பலவற்றிற்குக் கால்களில்லை; ஆனால் தோள் வளையமும் இடுப்பு வளையமும் உண்டு. பின்னர்ப் பாம்பு வரிசைப் விலங்குகள் கல் இடுக்குக்களிலும் வளைகளிலும் ஊர்ந்து செல்ல முற்படவே, கால்கள் தேவையில்லாதுபோய்ப் பயனற்ற கால்கள் குறையத் தொடங்கி, இறுதியில் முள் போன்ற பாகங்களாகச் சிறுத்துப்போயிருக்க வேண்டுமென்பதும் பின்னர் நாளடைவில் கால்கள் இல்லாமலே போயின என்பதும் தெளிவாகின்றன.
# எச்சவுறுப்புகள்

## பாலூட்டி

நிலத்தில் வாழும் பாலூட்டிகளுக்கு, உடம்பில் மயிர்ப்போர்வையுண்டு. ஆனால் நீர்வாழ் பாலூட்டிகளில், முக்கியமாகக் கடல் வாழ் பாலூட்டிகளுக்கு மயிர்ப் போர்வை யில்லாதிருக்கின்றன. எடுத்துக்காட்டாக, திமிங்கிலம், கடற்பன்றி, கடற்பசு முதலியவற்றிற்கு உதடுகளின் பக்கத்திலுள்ள தடித்த உரோமங்களைத் தவிர வேறு மயிர்ப் போர்வையில்லை. ஆனாலும் திமிங்கிலத்தில் சிறு குட்டிகளுக்குச் சில சமயங்களில், நிலப்பாலூட்டிகளில் இருப்பது போல் அடர்த்தியான மயிர்ப்போர்வை காணப்படுவதாகக் குக்கெந்தால் (Kukenthal) என்னும் அறிஞர் கூறுகிறார். மேலும், மேற்கூறிய விலங்குகளின் முன்கால்கள் துடுப்புப்போல் மாறியிருக்கின்றன. திமிங்கிலத்தில் பின்கால்கள் இருக்கவேண்டிய இடத்தில் சில சிறு எலும்புகள் தசைக்குள் மறைந்திருக்கின்றன. அவைகளே தேய்ந்து வந்து எஞ்சியிருக்கும் இடுப்பெலும்பும் தொடையெலும்பும் முன்கால் எலும்பும் ஆகும். ஆகவே மேற்கூறிய எச்சவுறுப்புக்களாகிய உரோமம், சிறிய எலும்புகளிலிருந்து இக்கடல்வாழ் பாலூட்டிகள், நிலம்வாழ் பாலூட்டிகளிலிருந்து தோன்றியிருக்க வேண்டுமென்றும், நீர் வாழ்க்கையிலீடுபட்டமையால் உரோமமும் பின்கால்களும் தேவையில்லாமற் போய் அவை சிறுத்துவிட்டன வென்றும் பரிணாமவியல் அறிஞர் எண்ணுகிறார்கள்.
# எச்சவுறுப்புகள்

## கண்

முதுகெலும்பிகளுக்குச் சாதாரண இரு கண்களோடு தலையின் மேற்புறத்தில் கண்கள் இருந்தனவென்று தெரிகிறது. நியூசிலாந்தில் வசிக்கும் ஸ்வீனொடான் என்னும் பெரிய ஓணான் போன்ற பிராணியின் தலையின் மேற்புறத்தில் கண்திரை, வில்லைக்கண் நரம்பு முதலியவையுள்ள பினியல் (Pineal) கண் எச்சமாக இன்றைக்கும் உண்டு. அதற்குச் சாதாரணமாகக் கண்களின் முக்கிய பாகங்களிருப்பினும் இக்கண்ணால் காணமுடியாது. எனினும் இருள் பகல் என்று உணர முடியலாம்.
# எச்சவுறுப்புகள்

## மனித எச்சவுறுப்புகள்

மனித உடம்பிலுள்ள முக்கியமான சில பயனற்ற எச்சவுறுப்புக்களை ஆராயந்த வீடர்சையம் (Wiedersheim) என்ற செருமானிய உயிரியல் அறிஞர், நம் முடலில் சுமார் 180 பயனற்ற உறுப்புக்கள் உண்டென்கிறார். அதில் அனைவருக்கும் தெரியும் உறுப்பு குடல்வால் என்பதாகும்.
# மாதவிடாய் இன்மை

**மாதவிடாய் இன்மை** *(Amenorrhea)* என்பது பெண் பருவவயதை அடைந்த பின்னரும் மாதவிடாய் வராமல் இனப்பெருக்கத்திற்கு தகுதி அடைமுடியாமல் இருக்கும் நிலையை குறிக்கிறது. மாதவிடாய் என்பது ஒரு பூப்படைந்த பெண்ணின் உடலில், மாதந்தோறும் சுழற்சி முறையில் நிகழும் ஒரு உடலியங்கியல் மாற்றமாகும். பெண்ணின் உடலியல் நிலைகளின் படி இந்த உடலியங்கியல் மாற்றமான மாதவிடாய் இன்மையால் கர்ப்பம் அடைதல் மற்றும் தாய்ப்பாலூட்டல் போன்ற தாய்மைப் பண்புகள் நிகழாது. இரண்டாவதாக கூறப்பட்ட பாலூட்ட இயலாமை கருத்தடை வடிவத்திற்கான ஒர் அடிப்படையையும் உருவாக்குகிறது. பிரசவத்திற்கு பின்னர் கருவுறாமை நிலைக்கும் வழிவகுக்கிறது. இனப்பெருக்க காலத்திற்கு முன்னரான குழந்தைப் பருவத்திலும் முதுமைக்கு முன்னதான இறுதி மாதவிடாய்க்குப் பின்னரும் மாதவிடாய் இருக்காது.  
மாதவிடாய் இன்மை என்பது பல முக்கிய சாத்தியமான காரணங்களைக் கொண்ட ஓர் அறிகுறியாகும்.. ஒர் இளம் பெண்ணுக்கு 14 வயதிற்குள் இரண்டாம் நிலை பாலியல் குணாதிசயங்கள் தோன்றாமல் இருப்பது அல்லது 16 வயதிற்குள் மாதவிடாய் வராமலிருப்பது முதன்மை மாதவிடாய் இன்மை பிரச்சினை என வரையறுக்கப்படுகிறது. பிறவியிலேயே கருப்பை இல்லாமை, கருப்பை முட்டை செல்களைப் பெறவோ அல்லது பராமரிக்கவோ தவறுதல், உடலியல் வளர்ச்சியில் பருவமடைவது தாமதமாதல் போன்ற வளர்ச்சி சிக்கல்களால் மாதவிடாய் இன்மை ஏற்படலாம்.. திடீரென மாதவிடாய் சுழற்சிகள் நின்றுபோவது மாதவிடாய் இன்மையின் இரண்டாம் நிலையாகும். பெரும்பாலும் மூளையின் அடிப்பகுதி மற்றும் பிட்யூட்டரி சுரப்பியின் இயக்குநீர் தொந்தரவுகளால் இப்பாதிப்பு ஏற்படுகிறது. இதனால் முன்கூட்டிய இறுதி மாதவிடாய் அல்லது கருப்பையகத்தில் நார்திசுக்களின் பட்டைகளாக வடு உருவாகும்.  
சாதாரணமான மாதவிடாய் சுழற்சி காலம் கொண்ட ஒரு பெண்ணிற்கு மூன்று மாதங்களுக்கு மாதவிடாய் இல்லாதிருப்பது அல்லது சில பெண்களுக்கு ஆறு மாதங்கள் வரை மாதவிடாய் சுழற்சி இல்லாதிருப்பது மாதவிடாய் இன்மையின் இரண்டாம் நிலை என வரையறுக்கப்படுகிறது..
# மாதவிடாய் இன்மை

## வகைப்பாடுகள்

மாதவிடாய் இன்மையை வகைப்படுத்த இரண்டு வழிகள் கடைபிடிக்கப்படுகின்றன. முதன்மை மாதவிடாய் இன்மை, இரண்டாம் மாதவிடாய் இன்மை அல்லது தனித்தனியான உறுப்பு செயல்பாடுகளின் அடிப்படை என்பன அவ்விரண்டு வழிகளாகும்.. இரண்டாவது வகைபாடு நோயாளியின் உடலிலுள்ள சுரப்பிகளின் நிலையைப் பொருத்து அமைகிறது. நோயாளிக்கு இருக்கும் பாலின உறுப்புகள் மற்றும் கருமுட்டையை தூண்டும் இயக்குநீர் ஆகியனவற்றுக்கு இடையிலான தொடர்பு குறைபாட்டினால் அவருக்கு மாதவிடாய் இன்மை உண்டாகிறது.  
- முதல் மற்றும் இரண்டாம் நிலை மாதவிடாய் இன்மை பிரச்சினை என்பது 16 வயதிற்குள் ஒரு பெண்ணிற்கு மாதவிடாய் வராமல் இருக்கும் நிலையாகும். 14 வயதிற்குள் அல்லது மாதவிடாய் வருவதற்கு முன் மார்பகம் வளர்தல் போன்ற இரண்டாம் நிலை பாலியல் குணாதிசயங்கள் தோன்றாமல் இருப்பது போன்ற குறைபாடுகள் எல்லாம் முதல்நிலை மாதவிடாய் இன்மை வகையைச் சேர்ந்தவையாகும். பெரும்பாலும் பெண் பருவ வயதை எட்டும் வரை பருவமடைதலுடன் தொடர்புடைய மாற்றங்கள் ஏற்படாவிட்டால் தேர்னர் கூட்டறிகுறி அல்லது தர்னர் நோய்த்தொகை பாதிப்பு அப்பெண்ணுக்கு இருக்கலாம்.  
- இரண்டாம் நிலை மாதவிடாய் இன்மை என்பது தொடங்கிவிட்ட வழக்கமான மாதவிடாய் சுழற்சியில் ஒழுங்கற்ற முறையில் மூன்று மாதங்கள் அல்லது ஒன்பது மாதங்கள் வரை மாதவிடாய் வராமல் இருக்கும் நிலையைக் குறிக்கிறது. . இந்த நிலை பொதுவாக 40 முதல் 55 வயதுடைய பெண்களுக்கு நிகழ்கிறது. மேலும் இளம் பருவ விளையாட்டு வீராங்கணைகளுக்கு வயது வித்தியாசம் ஏதுமின்றி மாதவிடாய் சுழற்சியில் இத்தகைய தொந்தரவுகளை சந்திக்கும் வாய்ப்புள்ளது. மாதவிடாய் நிறுத்ததினால் இடுப்பு மற்றும் முதுகெலும்புக்கு அருகில் முதுகில் கடுமையான வலி ஏற்படக்கூடும். இந்த வலிக்கு எந்த சிகிச்சையும் இல்லை. ஆனால் மாதவிடாய் இரத்தப்போக்கைத் தூண்டுவதற்கு கருப்பை இயக்குநீர் மருந்துகள் உண்டு. அவற்றை உட்கொள்வதன் மூலம் நிவாரணம் பெறலாம்.
# மாதவிடாய் இன்மை

## பெயர்க்காரணம்

அமெனோரீகியா என்ற சொல் கிரேக்க மொழியிலிருந்து பெறப்பட்டதாகும். a = எதிர்மறை, மாதம், ஓட்டம் என்ற பொருளைக் கொண்ட கிரேக்க மொழி உரிச்சொற்களிலிருந்து இச்சொல் பெறப்பட்டுள்ளது. சாதாரணமான மாத்ரநேர்மாறானது சாதாரண மாதவிடாய் காலத்திற்கு எதிர்மறையான நிலையை குறிக்கிறது என்ற பொருளில் இச்சொல் உருவாக்கப்பட்டுள்ளது. மாதவிடாய்க்கு எதிர்மறையான நிலை மாதவிடாய் இன்மையாகும்.
# மாதவிடாய் இன்மை

## வரலாறு

தொழில்துறை புரட்சிக்கு முன்பான காலகட்ட சமூகங்களில் தற்போதைய தொழில்துறை சமூகங்களை சார்ந்த பெண்களை விட மாதவிடாய் பொதுவாக ஏற்பட்டது. மாதவிடாய் வரத்தொடங்கிய பிறகு ஒரு பெண்ணின் இனப்பெருக்க வாழ்க்கையின் போது கர்ப்பம் அடைந்தால் மாதவிடாய் நிற்கும். அல்லது தேவைக்கேற்ப பராமரிப்பு மேற்கொண்டு வராமல் அடக்கப்பட்டது. மாதவிடாய் மற்றும் குறைந்த கருவுறுதல் வீதங்களின் குறைப்பு என்பது நவீனப் பெண்களின் பரிணாம வரலாற்றில் இயல்பான நிலைமைகள் மாற்றமடைந்து அடிக்கடி மாதவிடாய் காரணங்களால் ஏற்படுவதாகும் .
# பிச்சுவா கத்தி

**பிச்சுவா கத்தி** (*Pichuva Kaththi*) என்பது ஐயப்பன் எழுதி இயக்கிய 2017 ஆம் ஆண்டில் வெளிவந்த இந்தியத் தமிழ் அதிரடித்திரைப்படம் ஆகும். இப்படத்தில் இனிகோ பிரபாகரன் மற்றும் அனிஷா சேவியர் ஆகியோர் முக்கிய கதாபாத்திரங்களில் நடித்துள்ளனர், இதில் யோகி பாபு, ராஜேந்திரன், ரமேஷ் திலக், பாலா சரவணன், மற்றும் காளி வெங்கட் உள்ளிட்ட முக்கிய நடிகர்கள் உள்ளனர். இந்தப் படத்தின் தயாரிப்பு 2016 ஆம் ஆண்டின் நடுப்பகுதியில் தொடங்கியது. இத்திரைப்படம் விமர்சகர்களிடமிருந்து கலவையான விமர்சனத்தைப் பெற்றது, இத்திரைப்படம் 22 செப்டம்பர் 2017 அன்று வெளியிடப்பட்டது.
# பிச்சுவா கத்தி

## நடிகர்கள்

- பிரபாவாக இனிகோ பிரபாகரன்
- ஸ்ரீ பிரியங்கா
- மீனாவாக அனிஷா சேவியர்
- சி. எம். செங்குட்டுவன்
- பாபுவாக யோகி பாபு
- ரமேஷாக ரமேஷ் திலக்
- ராஜேந்திரன்
- பாலா சரவணன்
- காளி வெங்கட்
- ஆர். என். ஆர். மனோகர்
- சுஜாதா சிவகுமார்
- சேரன்ராஜ்
# பிச்சுவா கத்தி

## கதைக்களம்

கிரிக்கெட், மது என மகிழ்ச்சியாக சுற்றித்திரியும் நண்பர்கள் இனிகோபிரபாகரன், ரமேஷ்திலக், யோகிபாபு. நாயகி ஶ்ரீபிரியங்கா, இனிகோவிடம் காதலைச் சொன்ன உற்சாகத்தில் நண்பர்களான மூவரும் குடிக்கிறார்கள். கூடுதலான மது குடிக்க ஆசைப்பட்டு, ஆடு திருடி மாட்டிக்கொள்கிறார்கள். அருகே இருக்கும் கும்பகோணம் காவல் நிலையத்தில் முப்பது நாட்கள் கையெழுத்து போட வேண்டிய சூழல். இது ஒரு கதை. இரண்டாவது ஹீரோ செங்குட்டுவன் – அனிஷாவின் காதலும், அவர்கள் காதலுக்கு உதவும் பாலசரவணன், அவர்களுக்கு இருக்கும் வாழ்க்கை தனிக்கதையாகும்.  
ஆடு திருடி மாட்டிக்கொண்ட நண்பர்கள் இனிகோ, ரமேஷ்திலக், யோகிபாபு மூவரிடம் ’30,000 ரூபாய் பணம் கொடுக்கவேண்டும்’ என மிரட்டுகிறார் காவல் ஆய்வாளர் சேரன்ராஜ். பணம் திரட்ட முடியாத சூழலில், செங்குட்டுவனின் காதலி அனிஷாவின் செயினை அறுக்கத் திட்டம் போட்டு அதிலும் மாட்டிக்கொள்கிறார்கள். பிறகு, காவல்துறையின் கட்டாயத்தால், தவறுமேல் தவறு செய்யவேண்டிய சூழல் வருகிறது. வேறு வழியே இல்லாமல், வில்லன் மனோகரிடம் அடைக்கலம் ஆகவேண்டிய கட்டாயம் வருகிறது. தங்களுடைய இந்த நிலைமைக்குக் காரணமான அனிஷாவைப் பழிவாங்கவேண்டும், ஊருக்குத் திரும்பி காதலியைக் கரம்பிடிக்கவேண்டும் என்று திரியும் இனிகோ மற்றும் அவரது நண்பர்களின் நிலை என்ன ஆனது? ஊருக்குத் திரும்பினார்களா… இல்லையா? என்பதைச் சொல்கிறது, திரைக்கதை.
# பிச்சுவா கத்தி

## தயாரிப்பு

இந்த படம் 2017 ஆம் ஆண்டின் தொடக்கத்தில் இத்திரைப்படத்தின் படப்பிடிப்பு கும்பகோணத்தில் படமாக்கப்பட்டது, படப்பிடிப்பின் போது மொட்டை ராஜேந்திரன் ஒரு சிறிய காயமடைந்தார். படத்தின் தயாரிப்பாளர் சி. மத்தையன், தனது மகன் சி. எம். செங்குட்டுவனை இரண்டாம் நிலை கதாபாத்திரத்தில் நடிக்க வைத்தார். அவருக்கு, இணையாக புதுமுகம் அனிஷா சேவியர் நடித்தார்.
# பிச்சுவா கத்தி

## ஒலிப்பதிவு

இப்படத்திற்கு என்.ஆர்.ரகுநந்தன் இசையமைத்துள்ளார், அதே நேரத்தில் படத்தின் ஒலி உரிமைகளை ட்ரெண்ட் மியூசிக் வாங்கியது. இத்திரைப்படத்தின் இசைத்தொகுப்பு 16 ஏப்ரல் 2017 அன்று வெளியிடப்பட்டது. இத்திரைப்படத்தில் ஏழு பாடல்கள் இடம்பெற்றன.
# பிச்சுவா கத்தி

## வெளியீடு

*பிச்சுவா கத்தி* தமிழகம் முழுவதும் மற்ற எட்டு படங்களுடன் திரையரங்கு வெளியீட்டைக் கொண்டிருந்தது. இது சென்னையில் 2017 ஆம் ஆண்டின் அதிக நெரிசலான வெளியீட்டுத் தேதியாக மாறியது. இந்த திரைப்படம் 22 செப்டம்பர் 2017 அன்று கல"பலவீனமான கதையும், மிகப் பலவீனமான திரைக்கதையும் படத்தை மொத்தமாகப் பழுதாக்கியிருக்கிறது" என்று ஆனந்த விகடன் இத்திரைப்படத்தின் விமர்சத்தில் குறிப்பிட்டிருந்தது.
# ராம்நாராயண் விசுவநாத் பதக்

**ராம்நாராயண் விசுவநாத் பதக் (ஆங்கிலம்: Ramnarayan V. Pathak)** என்பவர் இந்தியாவிலிருக்கும் ஒரு குஜராத்தி கவிஞர் மற்றும் எழுத்தாளருமாவார். காந்திய கருத்துகளில் ஆழ்ந்த ஈடுபாடு கொண்ட பதக் விமர்சனம், கவிதை, நாடகம், அளவீடுகள் மற்றும் சிறுகதைகள் போன்றவைகளை எழுதினார்; இலக்கியப் படைப்புகளைத் திருத்தி மொழிபெயர்த்தார்; அவர் 1946 இல் குஜராத்தி சாகித்ய பரிஷத்தின் (குஜராத்தி இலக்கிய சபை) தலைவராக நியமிக்கப்பட்டார்; 1949லஇல் பண்டைய குஜராத்தி வசனங்களுக்கான நர்மத் சுவர்ண சந்திரக் என்ற குஜராத்தி இலக்கிய பரிசுகளும், 1956 இல் புருஹத் பிங்கலுக்காக சாகித்ய அகாடமி விருது இவருக்கு வழங்கப்பட்டது.
# ராம்நாராயண் விசுவநாத் பதக்

## ஆரம்பகால வாழ்க்கை

ராம்நாராயண் விசுவநாத் பதக் ஏப்ரல் 8, 1887 அன்று குஜராத்தில் உள்ள கனோல் என்ற கிராமத்தில் பிறந்தார் (இப்போது அகமதாபாத் மாவட்டத்தின் தோல்கா தாலுகாவில் உள்ளது). அவர் ஜெத்பூர், ராஜ்கோட், ஜம்காம்பலியா மற்றும் பாவ்நகரில் தொடக்க மற்றும் இடைநிலைக் கல்வியை முடித்தார்.  
1904 ஆம் ஆண்டில், பல்கலைக்கழக நுழைவு தகுதியில் உதவித்தொகை பெற்று, பாவ்நகரின் ஷமால்தாஸ் கல்லூரியில் சேர்ந்தார். பின்னர் அவர் மும்பையின் வில்சன் கல்லூரியில் சேர்ந்தார். 1908 ஆம் ஆண்டில் உதவித்தொகையுடன் தர்க்கம் மற்றும் மன உறுதி தத்துவ படிப்பில் இளங்கலை பட்டம் முடித்தார்.
# ராம்நாராயண் விசுவநாத் பதக்

## தொழில் மற்றும் செயல்பாடு

பதக் வில்சன் கல்லூரியில் சமசுகிருதம் கற்பித்தார். 1911 ஆம் ஆண்டில், மும்பை பல்கலைக்கழகத்தில் சட்ட இளங்கலை முடித்த அவர், அகமதாபாத் மற்றும் சத்ராவில் ஏழு ஆண்டுகள் சட்ட வழக்கறிஞராக பணியாற்றினார். பின்னர், அவருக்கு காசநோய் இருப்பது கண்டறியப்பட்டபோது, அவர் சட்ட வழக்கறிஞராக பணியை விட்டுவிட்டு, 1919 இல் சத்ராவில் குடியேறினார். இந்தூலால் யாக்னிக் அவர்களின் அழைப்பின் பேரில், அவர் சிறிது காலம் 1920 இல் குஜராத் கெல்வானி மண்டலத்தின் ஜே. எல். புதிய ஆங்கிலப் பள்ளியின் முதல்வராக பணியாற்றினார். 1920 ல் ஒத்துழையாமை இயக்கத்தின் போது, மகாத்மா காந்தியால் அவர் செல்வாக்கு பெற்றார், இது அவரை 1921 இல் குஜராத் வித்யாபீடத்தில் பேராசிரியரான ராசிக்லால் பாரிக்குடன் சேர வழிவகுத்தது. 1928 வரை அங்கு தர்க்கம், ஞானவியல் மற்றும் இலக்கியங்களை கற்பித்தார். இந்த நேரத்தில், கல்வி மற்றும் இலக்கியம் குறித்த அவரது கட்டுரைகள் *சபர்மதி*, *புரதத்வா*, *யுக்தர்மா* மற்றும் *குஜராத்* பத்திரிகைகளில் வெளியிடப்பட்டன. அவர் குஜராத் வித்யாபிடத்தை விட்டு வெளியேறி 1926 இல் நிறுவப்பட்ட குஜராத்தி பத்திரிகையான *பிரஸ்தானின்* ஆசிரியராகப் பணியாற்றினார். அவர் மகாத்மா காந்தி தலைமையிலான வெவ்வேறு இயக்கங்களில் பங்கேற்றார்.  
அவர், 1935 இல் பம்பாயின் எஸ்.என்.டி.டி பல்கலைக்கழகத்தில் பேராசிரியராக சேர்ந்தார். மேலும் அகமதாபாத்தில் உள்ள எல்.டி. கலைக் கல்லூரி, பம்பாயில் உள்ள பவன் கல்லூரி, பாரதிய வித்தியா பவன், மற்றும் குஜராத் வித்யா சபா ஆகியவற்றில் முதுகலை துறையில் 1952 வரை பணியாற்றினார். அவர் இறக்கும் வரை பம்பாயின் பாரதிய வித்தியா பவனில் கற்பித்தல் மற்றும் ஆராய்ச்சி நடவடிக்கைகளில் ஈடுபட்டார். 1953 இல், அவர் பம்பாய் வானொலி நிலையத்தில் குஜராத்தி துறையின் ஆலோசகராக பணியாற்றினார். அவர் 1946 இல் குஜராத்தி சாகித்ய பரிஷத்தின் (குஜராத்தி இலக்கிய சபை) தலைவராக பணியாற்றினார்.  
மாரடைப்பு ஏற்பட்டதைத் தொடர்ந்து அவர் ஆகஸ்ட் 21, 1955 அன்று பம்பாயில் இறந்தார்.
# ராம்நாராயண் விசுவநாத் பதக்

## தொழில் மற்றும் செயல்பாடு

### தனிப்பட்ட வாழ்க்கை

பதக் இரண்டு முறை திருமணம் செய்து கொண்டார். அவரது இரண்டாவது திருமணம் கவிஞரும் இலக்கிய விமர்சகருமான ஹீரா பதக் உடன் இருந்தது. தம்பதியருக்கு குழந்தைகள் இல்லை. ஹீரா பதக் தனது இறந்த கணவர் ராம்நாராயணன் உரையாற்றிய கவிதைகளின் தொகுப்பான *பரலோக் பத்ரா* (1978) எழுதினார். *அபானு விவேச்சன்சாஹித்யா* மற்றும் *காவ்யபவன்* போன்ற விமர்சனப் படைப்புகளையும் அவர் மிகவும் பாராட்டி எழுதினார்.
# என். கிருஷ்ண பிள்ளை

**என்.கிருஷ்ண பிள்ளை** (ஆங்கிலம்: **N. Krishna Pillai** ) (பிறப்பு: 22 செப்டம்பர் 1916 - இறப்பு: 10 ஜூலை 1988) இவர் ஒரு இந்திய நாடக ஆசிரியரும், இலக்கிய விமர்சகரும், மொழிபெயர்ப்பாளரும் மற்றும் மலையாள மொழியின் வரலாற்றாசிரியரும் ஆவார். அவரது யதார்த்தவாதம் மற்றும் மனோ-சமூக பதட்டங்களின் வியத்தகு சித்தரிப்புக்காக அறியப்பட்ட பிள்ளையின் நாடகங்கள் அவருக்கு *கேரள இப்சென்* என்ற புனைப்பெயரைப் பெற்றுத் தந்தது. சாகித்ய அகாதமி விருது, நாடகத்திற்கான கேரள சாகித்ய அகாதமி விருது, ஒடக்குழல் விருது, வயலார் விருது மற்றும் கேரள சங்கீதா நாடக அகாதமி விருது போன்ற கௌரவங்களை அவர் பெற்றார். கேரள சாகித்ய அகாடமி அவரை 1979 ஆம் ஆண்டில் ஒரு புகழ்பெற்ற சக ஊழியராக சேர்த்தது.
# என். கிருஷ்ண பிள்ளை

## சுயசரிதை

என்.கிருஷ்ண பிள்ளை 1916 செப்டம்பர் 22 அன்று தென்னிந்திய மாநிலமான கேரளாவின் திருவனந்தபுரம் மாவட்டமான சிராயின்கீழு தாலுகாவில் உள்ள முத்தனா என்ற சிறிய கிராமத்தில் காக்கட்டு மாட்டம் கேசவர் கேசவன் மற்றும் சேகலவிலக்கத்துத்துவீட்டில் பார்வதி அம்மா ஆகியோருக்கு பிறந்தார். சிவகிரி மற்றும் ஆற்றிங்கலில் உள்ள உள்ளூர் பள்ளிகளில் பள்ளி படித்த பிறகு, இப்போது திருவனந்தபுரம் பல்கலைக்கழக கல்லூரி என்று அழைக்கப்படும், திருவனந்தபுரம் மகாராஜா கல்லூரியில் பயின்றார். அங்கிருந்து 1938 இல் மலையாளத்தில் கௌரவப் பட்டம் பெற்றார். சிவகிரி மலையாள பள்ளியில் மலையாள ஆசிரியராக தனது வாழ்க்கையைத் தொடங்கினார். கேரள பல்கலைக்கழகத்தில் ஆராய்ச்சி செய்வதற்காக 1940 ஆம் ஆண்டில் வேலையை விட்டு விலகிய அவர், 1943 ஆம் ஆண்டில் தி மதுரை திரவியம் தாயுமானவர் இந்து கல்லூரியில் விரிவுரையாளராக சேர்ந்தார். மீண்டும் அடுத்த ஆண்டு திருவனந்தபுரம் பல்கலைக்கழக கல்லூரியில் விரிவுரையாளர் பதவியில் சேர்ந்தார். பின்னர், தலசேரி, அரசு பிரென்னென் கல்லூரியில் பேராசிரியராகவும், திருவனந்தபுரம் இடைநிலை கல்லூரியில் முதல்வராகவும், பல்கலைக்கழக கல்லூரியில் மலையாள பேராசிரியராகவும் பணியாற்றினார்.  
என். கிருஷ்ணா பிள்ளை 1943 ஆம் ஆண்டில் அழகாட்டு சரஸ்வதி குஞ்சம்மாவை மணந்தார். புராண நாடகங்கள் நிலையான நடைமுறையாக இருந்த நேரத்தில் சமூக பிரச்சினைகளை மலையாள அரங்கில் அறிமுகப்படுத்திய பெருமை அவருக்கு கிடைத்தது.  
பிள்ளை மலையாள நாடகத்தில் ஒரு புதிய கண்ணோட்டத்தைக் கொண்டுவந்தார். கேலிக்குரிய நகைச்சுவையைத் தவிர்த்து, பாத்திரம் மற்றும் சமூகம் பற்றிய விரிவான ஆய்வுகளில் கவனம் செலுத்துவதன் மூலம், நாடகங்கள் சித்தரிக்கப்பட்டது. இது அவருக்கு *கேரள இப்சென்* என்ற புனைப்பெயரைப் பெற்றுத் தந்தது. 1942 இல் வெளியிடப்பட்ட *பாகனா-பவனம்* (உடைந்த வீடு), *கன்யகா* (ஸ்பின்ஸ்டர்) (1944), *பாலபாலம்* ( *வலிமைக்கு* எதிராக இருக்கலாம்) (1946), *அனுரஞ்சனம்* (சமரசம்) (1954), *முட்டக்குமுட்டல்* (முதலீடு) (1960) மற்றும் *குத்தத்திலே விலக்கு* (பானைக்குள்ளே விளக்கு) போன்றவைகள் 1972 இல் வெளியிடப்பட்ட அவரது குறிப்பிடத்தக்க படைப்புகள் ஆகும். சி.வி.ராமன் பிள்ளையின் புதினங்களைப் பற்றிய விரிவான ஆய்வான இவரது புத்தகம் *பிரதிபத்ரம் பாஷனபெதம்*, இந்த புத்தகம் பல விருதுகளை வென்றுள்ளது.
# என். கிருஷ்ண பிள்ளை

## விருதுகள் மற்றும் கௌரவங்கள்

1958 ஆம் ஆண்டில் கேரள சாகித்ய அகாதமி நாடகத்திற்கான வருடாந்திர விருதை அறிமுகப்படுத்தியபோது, கிருஷ்ண பிள்ளை அவரது *அழிமுக்கதெக்கு* என்ற படைப்பிற்காக தொடக்க விருதைப் பெற்றார். இவரது கட்டுரைத் தொகுப்பான *தெரஞ்செதுதா பிரபந்தகள்* 1972 இல் ஒடக்குழல் விருதுக்குத் தேர்ந்தெடுக்கப்பட்டது. மேலும் அவர் 1973 இல் கேரள சங்கீதா நடகா அகாதமி விருதைப் பெற்றார். கேரள சாகித்ய அகாதமி அவரை 1979 ஆம் ஆண்டில் ஒரு புகழ்பெற்ற சக ஊழியராக சேர்த்தது. அவர் 1987 இல் சாகித்ய அகாதமி விருதைப் பெற்றார். 1987 ஆம் ஆண்டில் வயலார் விருது, சி.வி.சாகித்ய புரஸ்கார் ஆகிய்வற்றையும் பெற்றார். தந்தை ஆபிரகாம் வடக்கெல் விருதையும் இவர் பெற்றுள்ளார். பிள்ளையின் நினைவாக என். கிருஷ்ண பிள்ளை நினைவு கலாச்சார மையம், திருவனந்தபுரத்தில் உள்ள பாலயம் என்ற இடத்தில் அமைந்துள்ளது, மேலும் 250 இருக்கைகள் கொண்ட மினி திரையரங்கும், 8000 க்கும் மேற்பட்ட தலைப்புகளைக் கொண்ட ஆராய்ச்சி மையமான என்.கிருஷ்ண பிள்ளை நினைவு நூலகமும் உள்ளன. அவரது நினைவாக அறக்கட்டளை ஆண்டு நாடக விழாவையும் ஏற்பாடு செய்கிறது.
# எகிப்தின் பதினெட்டாம் வம்சம்

**எகிப்தின் பதினெட்டாம் வம்சம்** (**Eighteenth Dynasty of Egypt**) (**Dynasty XVIII**), எகிப்தின் புது இராச்சியத்தை ஆண்ட அரசமரபாகும். இவ்வம்சத்தின் ஆட்சிக் காலத்தில் புது எகிப்து இராச்சியம் அரசியல், சமூகம் மற்றும் கட்டிடக் கலைகளில் பெரும் புகழுடன் விளங்கியது. இவ்வம்சத்தை நிறுவியவர் முதலாம் அக்மோஸ் ஆவார். இப்பதினெட்டாம் வம்சம் பண்டைய எகிப்தை கிமு 1549/1550 முதல் கிமு 1292 முடிய 258 ஆண்டுகள் ஆண்டது. இப்பதினெட்டாவது வம்ச பார்வோன்களில் நான்கு பேர் தூத்மோஸ் என்ற பெயர் கொண்டதால், இவ்வம்சத்தை **தூத்மோஸ் வம்சம்** என்றும் அழைக்கப்பட்டது. இவ்வம்சத்தாருக்கும் மெசொப்பொத்தோமியாவின் மித்தானி இராச்சியத்தினருக்கும் இடையே கடும் பகை இருந்தது.  
இவ்வம்சத்தின் முதலாம் அக்மோஸ், அக்கெனதென், துட்டன்காமன், மூன்றாம் அமென்கோதேப் உள்ளிட்ட பார்வோன்களில் பலர் புகழுடன் விளங்கினர். துட்டகாமனின் சிற்பங்களை *ஹேவர்டு கார்ட்டர்* என்பவரால் 1922-இல் கண்டுபிடிக்கப்பட்டது.  
பண்டைய எகிப்தை ஆண்ட பல அரசமரபுகளில், பதினெட்டாம் வம்ச ஆட்சியாளர்களில் இராணிகள் நெஃபர்டீட்டீ மற்றும் ஆட்செப்சுட்டு ஆகிய இரண்டு பெண் ஆட்சியாளர்கள் புது எகிப்திய இராச்சியத்தை ஆண்டது குறிப்பிடத்தக்கது.
# எகிப்தின் பதினெட்டாம் வம்சம்

## வரலாறு

### 18-ஆம் வம்சத்தின் துவக்க ஆட்சிக் காலம்

தலைச் சிற்பம், தீபை, எகிப்து லண்டன் தேசிய அருங்காட்சியகம்]]  
எகிப்தின் பதினெட்டாம் அரசமரபை நிறுவியவர், எகிப்தின் பதினேழாவது வம்ச மன்னர் காமோசின் மகன் அல்லது சகோதரரான *முதலாம் அக்மோஸ்* ஆவார். இவரது ஆட்சிக் காலம், எகிப்தின் இரண்டாம் இடைநிலைக் காலத்தின் போது முடிவிற்றது. அதனைத் தொடர்ந்து புது எகிப்து இராச்சியம் நிறுவப்பட்டது. அக்மோசின் மகன் முதலாம் அமென்கோதேப் புது எகிப்திய இராச்சியத்தின் மன்னரானார். முதலாம் அமென்கோதேப்பிற்கு ஆட்சி பீடமேறிய முதலாம் தூத்மோஸ் ஆட்சியின் போது எகிப்திய இராச்சியத்தை கிழக்கே மெசொப்பொத்தேமியாவின் யூப்பிரடீஸ் ஆறு வரையும், தெற்கே நைல் ஆறு உற்பத்தியாகுமிடம் வரை விரிவாக்கம் செய்தார். இவருக்குப் பின் இரண்டாம் தூத்துமோஸ் மற்றும் அவனது மனைவி அட்செப்சுத் (முதலாம் தூத்துமோசின் மகள்) எகிப்தை ஆண்டனர். பின்னர் இராணி அட்செப்சுத்தின் வளர்ப்பு மகன் மூன்றாம் தூத்மோஸ் இருபது ஆண்டுகள் எகிப்தை மிகப்பெரிய படை வலிமையுடன் ஆண்டார்.  
பின்னர் புது எகிப்திய இராச்சியத்தை ஆண்ட இரண்டாம் அமென்கோதேப்ப்பின் ஆட்சிக்குப் பின்னர் மூன்றாம் அமென்கோதேப் ஆட்சி செய்தார். மூன்றாம் அமென்கோதேப்பின் ஆட்சிக் காலத்தில், எகிப்தில் பெரிய அளவிலான பிரமிடுகள் மற்றும் கட்டிட அமைப்புகள் கட்டப்பட்டது. இவர் நிறுவிய கட்டிட அமைப்புகளுக்கு நிகராக எகிப்தின் இருபத்தி ஒன்பதாவது வம்ச மன்னர் இரண்டாம் ராமேசஸ் காலத்தில் எகிப்தில் பெரிய அளவிலான கட்டிட அமைப்புகள் நிறுவப்பட்டது.
# எகிப்தின் பதினெட்டாம் வம்சம்

## வரலாறு

### அக்கெனதென், அமர்னா காலம், மற்றும் துட்டன்காமன்

''', சூரியக் கடவுள் <hiero>i-t:n-ra</hiero></>]]
அக்கெனதென் தன் குடும்பத்துடன் அதேன் எனும் சூரியக் கடவுளை வழிபடும் சிற்பம்]]  
மூன்றாம் அமென்கோதேப் தன் மகன் நான்காம் அமென்கோதேப்புடன் பனிரெண்டு ஆண்டுகள் ஆட்சியை பங்கிட்டு ஆண்டார். இந்த ஆட்சிக் காலத்தின் ஐந்தாம் ஆண்டில் **நான்காம் அமென்கோதேப்** தனது பெயரை **அக்கெனதென்** எனப்பெயர் மாற்றம் செய்து கொண்டு, தனது தலைநகரத்தை தீபையிலிருந்து அமர்னாவிற்கு மாற்றிக் கொண்டார். இவரது ஆட்சிக் காலத்தில் **அதின்** எனும் சூரியக் கடவுளின் வழிபாடு முதன்மைப் பெற்றது.  
பார்வோன் அக்கெனேதனின் மறைவிற்குப் பின்னர் அவரது இராணி *நெஃபர்டீட்டீ* ஆட்சிக் கட்டிலில் ஏறினார். பின்னர் இராணி நெபெர்திதியை வீழ்த்தி துட்டன்காமன் அரியணை ஏறினார். ஆனால் இளவயதில் துட்டகாமன் மாண்டார்.
# எகிப்தின் பதினெட்டாம் வம்சம்

## வரலாறு

### ஆய் மற்றும் ஹோரம்ஹேப்

**ஆயின்** தலைச்சிற்பம், கிமு 1336–1327, புருக்ளீன் அருங்காட்சியகம்]]  
எகிப்தின் பதினெட்டாம் வம்சத்தின் இறுதி இரு மன்னர்களான ஆய் மற்றும் ஹோரம்ஹேப் ஆகியோர் எகிப்திய அரண்மனையின் அதிகாரிகளாக இருந்தவர்கள். மன்னர் துட்டகாமனின் விதவைச் சகோதரியை மணந்தவர் ஆய். வாரிசு இன்றி குறுகிய காலம் ஆண்ட மன்னர் ஆய்யை, எகிப்தின் படைத்தலைவர் ஹொரெம்ஹெப், இராணுவப் புரட்சியின் மூலம் எகிப்தின் மன்னரானார்.
# எகிப்தின் பதினெட்டாம் வம்சம்

## பதினெட்டாம் வம்சத்தின் பார்வோன்கள்

எகிப்தின் பதினெட்டாம் வம்ச பார்வோன்கள் புது எகிப்திய இராச்சியத்தை கிமு 1550 முதல் கிமு 1298 முடிய 250 ஆண்டுகள் ஆண்டனர். இப்பார்வோன்களில் பலரை தீபை நகரத்தின் மன்னர்களின் சமவெளியில் அடக்கம் செய்யப்பட்டனர்.  
பண்டைய அண்மை கிழக்கின் நகர இராச்சியங்களின் அரச குடும்ப இளவரசிகளை, 18-ஆம் வம்ச மன்னர்கள் மணந்ததை ஆப்பெழுத்து களிமண் பலகைகளில் ஆவணப்படுத்தியுள்ளதை தீபை நகரத் தொல்லியல் களத்தில் கண்டெடுத்த அமர்னா நிருபங்கள் மூலம் அறியப்படுகிறது.  
| முதலாம் அக்மோஸ் | நெப்பெடயர் | கிமு 1549–1524 | அரசி அக்மோஸ்-நெபர்தாரி
அக்மோஸ்-ஹெனுட்டாமேகு
அக்மோஸ்-சித்காமோஸ் | கீழ் எகிப்தின் 15-ஆம் வம்ச பிலிஸ்தியர்களை வென்றவர். |  |
| --- | --- | --- | --- | --- | --- |
| முதலாம் அமென்கோதேப் | ஜெசர்கரே | கிமு 1524–1503 | [[அக்மோஸ்-மெரிதமுன் |  |  |
| முதலாம் தூத்மோஸ் | ஆக்கேபெர்கரே | கிமு 1503–1493 | KV20, KV38 | இராணி அக்மோஸ்
முத்னோபிரேட் | கீழ் எகிப்தின் ஐக்சோஸ் எனும் பிலிஸ்திய 15-ஆம் வம்சத்தவர்களை வென்றவர் |
| இரண்டாம் தூத்மோஸ் | ஆக்கேம்பெரேன்ரே | கிமு 1493–1479 | KV42 | இராணி ஆட்செப்சுட்டு
இராணி இசெத் |  |
| அரசி ஆட்செப்சுட்டு | மாட்கரே | கிமு 1479–1458 | KV20 | இரண்டாம் தூத்மோஸ் |  |
| மூன்றாம் தூத்மோஸ் | மென்கெப்பர் | கிமு 1479–1425 | KV34 | சதியா
மெரித்திரி-அட்செப்சுத்
நெப்புத்து
மெர்தி |  |
| இரண்டாம் அமென்கோதேப் | ஆக்கேபெருரே | கிமு 1427–1397 | KV35 | தியா |  |
| நான்காம் தூத்மோஸ் | மென்கெபெருரே | கிமு 1397–1388 | KV43 | நெபெர்தாரி
லாரட்
முதேம்வியா
மித்தானி அரசர் முதலாம் அர்ததாமாவின் மகள் |  |
| மூன்றாம் அமென்கோதேப் | நெப்மாத்திரே | கிமு 1388–1351 | KV22 | அரசி தியே
மித்தானி இளவரசி கிலுக்கிபா
மித்தானி இளவரசி தடுக்கிபா
சீதாமூன்
இசத் (மூன்றாம் அமென்கோதேப்பின் மகள்)
பாபிலோன் மன்னர் குரிகல்சுவின் மகள்
பாபிலோன் அரசர் என்லில்லின் மகள் |  |
| அக்கெனதென் | நெபர்கேபேரெருரே-வாயின்ரே | கிமு 1351–1334 | அக்கேனேதெனின் அரச கல்லறை | நெபெர்திதி
கியா
மித்தானி இளவரசி தடுக்கிபா
சதியா நாட்டு இளவரசி
பாபிலோன் நாட்டரசர் பர்ன-புருரியாசின் மகள் |  |
| சுமென்க்கரே | கிமு 1335–1334, |  |  |  |  |
| அரசி நெபெர்நெப்ரதென் | அன்கேபெரே | கிமு 1334–1332 |  |  |  |
| துட்டன்காமன் | நெப்கெபெருரே | கிமு 1332–1323 | KV62 | அங்கேசனம் |  |
| ஆய் | கெபெர்ஹெபெரேரி | கிமு 1323–1319 | KV23 | அங்கேசேனமுன்
தேய் |  |
| ஹொரெம்ஹெப் | ஜெசெர்கேபெருரே-செத்தேபென்ரே | கிமு 1319–1292 | KV57 | முத்னேத்மெத்
அமேனியா | } |
# எகிப்தின் பதினெட்டாம் வம்சம்

## பதினெட்டாம் வம்சத்தின் காலக்கோடுகள்

<timeline>
ImageSize = width:800 height:auto barincrement:12
PlotArea = top:10 bottom:30 :130 :20
AlignBars = justify  
DateFormat = yyyy
Period = from:-1550 till:-1285
TimeAxis = orientation:horizontal
ScaleMajor = unit:year increment:100 start:-1550
ScaleMinor = unit:year increment:10 start:-1550  
Colors =
id:canvas value:rgb(0.97,0.97,0.97)
id:PA value:green
id:GP value:red
id:eon value:rgb(1,0.7,1) # light purple  
Backgroundcolors = canvas:canvas  
BarData =
barset:Rulers  
PlotData=
width:5 align: fontsize:S shift:(5,-4) anchor:till
barset:Rulers  
from: -1550 till: -1525 color:PA text:"Ahmose I (1550–1525 BC)"
from: -1525 till: -1504 color:PA text:"Amenhotep I (1525–1504 BC)"
from: -1504 till: -1492 color:PA text:"Thutmose I (1504–1492 BC)"
from: -1492 till: -1479 color:PA text:"Thutmose II (1492–1479 BC)"
from: -1479 till: -1457 color:PA text:"Hatshepsut (1479–1457 BC)"
from: -1479 till: -1425 color:PA text:"Thutmose III (1479–1425 BC)"
from: -1427 till: -1401 color:PA text:"Amenhotep II" (1427–1401 BC)
from: -1401 till: -1391 color:PA text:"Thutmose IV" (1401–1391 BC)
from: -1391 till: -1353 color:PA text:"Amenhotep III" (1391–1353 BC)
from: -1353 till: -1335 color:PA text:"Akhenaten" (1353–1335 BC)
from: -1336 till: -1335 color:PA text:"Smenkhkare ?" (1336–1335 BC?)
from: -1335 till: -1333 color:PA text:"Neferneferuaten?" (1335–1333 BC?)
from: -1333 till: -1323 color:PA text:"Tutankhamun (1333–1323 BC)"
from: -1323 till: -1319 color:PA text:"Ay (1323–1319 BC)"
from: -1319 till: -1292 color:PA text:"Horemheb (1319–1292 BC)"  
barset:skip
</timeline>
# எகிப்தின் பதினெட்டாம் வம்சம்

## பண்டைய எகிப்தின் வரலாற்றுக் கால வரிசை

- எகிப்தின் துவக்க கால அரச மரபுகள் (கிமு 3150 - கிமு 2686) 1 & 2
- பழைய எகிப்து இராச்சியம் (கிமு 2686 – கிமு 2181) 3 - 6
- எகிப்தின் முதல் இடைநிலைக் காலம் - (கிமு 2181 - கிமு 2055) 7 - early 11 dynasty
- எகிப்தின் மத்தியகால இராச்சியம் -(கிமு 2055 – கிமு 1650)
- எகிப்தின் இரண்டாம் இடைநிலைக் காலம் - (கிமு 1650 - கிமு 1580)
- புது எகிப்து இராச்சியம் (கிமு 1550 – 1077)
- எகிப்தின் மூன்றாம் இடைநிலைக் காலம் - (கிமு 1100 – கிமு 650)
- பிந்தைய கால எகிப்திய இராச்சியம் - (கிமு 664 - கிமு 332)
- கிரேககர்களின் மாசிடோனியாப் பேரரசு - கிமு 332– கிமு 305
- கிரேக்கர்களின் தாலமைக் பேரரசு - (கிமு 305 – கிமு 30)
- எகிப்து (ரோமானிய மாகாணம்) - கிமு 30 - கிபி 619 மற்றும் கிபி 629 – 641
# எகிப்தின் பதினெட்டாம் வம்சம்

## இதனையும் காண்க

- ஒப்பெத் திருவிழா
- எகிப்திய பார்வோன்கள்
- அபிதோஸ் மன்னர்கள் பட்டியல்
- துரின் மன்னர்கள் பட்டியல்
- கர்னாக் மன்னர்கள் பட்டியல்
- பலெர்மோ மன்னர்கள் பட்டியல்
- எகிப்தின் வரலாறு
# திரிபுவந்தாசு இலுஹார்

**திரிபுவந்தாசு புருஷோத்தம்தாசு இலுஹார்**, என்பவர் இந்தியாவில் **சுந்தரம் (**22 மார்ச் 1908 &nbsp; - 13 ஜனவரி 1991) என்ற அவரது புனை பெயரால் நன்கு அறியப்பட்ட, குஜராத்தி கவிஞர் மற்றும் எழுத்தாளர் ஆவார்.
# திரிபுவந்தாசு இலுஹார்

## வாழ்க்கை

அவர் பிரித்தானியாவின் இந்தியாவின் மும்பை மாகாணத்தில் உள்ள பரூச், மியான் மாதரில் 1908 மார்ச் 22 அன்று பிறந்தார். அவர் குஜராத்தின் அமோடில் உள்ள உள்ளூர் பள்ளியில், ஆங்கில வழியில் ஐந்து தரங்களை பெற்று தனது ஆரம்பக் கல்வியை முடித்தார். பின்னர் பரூச்சின் சோட்டுபாய் புராணியில் ராட்டிரிய புதிய ஆங்கிலப் பள்ளியில் படித்தார். 1929 இல் அகமதாபாத்தில் உள்ள குஜராத் வித்யாபீடத்திலிருந்து மொழிகளில் பட்டம் பெற்றார். அவர் சோங்காட்டில் குருகுலில் கற்பிக்கத் தொடங்கினார். இந்திய சுதந்திர இயக்கத்தில் பங்கேற்ற அவர் சிறிது காலம் சிறையில் அடைக்கப்பட்டார். அவர் 1935 முதல் 1945 வரை அகமதாபாத்தில் உள்ள பெண்கள் அமைப்பான ஜோதிசங்கத்துடன் தொடர்பு கொண்டிருந்தார். 1945 ஆம் ஆண்டில் அரவிந்தருடன் அறிமுகப்படுத்தப்பட்ட அவர் புதுச்சேரிக்கு குடிபெயர்ந்தார். 1970 ல் குஜராத்தி சாகித்ய பரிஷத்துக்கு (குஜராத் இலக்கிய சபை) தலைமை தாங்கினார். அவர் ஜனவரி 13, 1991 அன்று இறந்தார்.
# திரிபுவந்தாசு இலுஹார்

## படைப்புகள்

அவர் கவிதையுடன் தனது படைப்பைத் தொடங்கினாலும், மற்ற இலக்கியத் துறைகளிலும் வெற்றிகரமாக கால் பதித்தார். அவரது கவிதை மற்றும் உரைநடை இரண்டுமே கற்பனையானவை, தீவிரமானவை, புத்திசாலித்தனம் நிறைந்தவை. அவரது படைப்புகளில் ஆன்மீகம் மற்றும் சமூக கூறுகளும் உள்ளன. வெவ்வேறு தத்துவ கட்டங்களிலிருந்து அவரது மாற்றம், முற்போக்குவாதம், கம்யூனிசம், காந்திய தத்துவம் மற்றும் அரவிந்தரின் சுய உணர்தல் தத்துவம் போன்றவை அவரது படைப்புகளில் தெளிவாக உள்ளன.
# திரிபுவந்தாசு இலுஹார்

## படைப்புகள்

### கவிதைகள்

அவர் 1926 ஆம் ஆண்டில் **விஸ்வகர்மா** என்ற புனை பெயரில் கவிதை எழுதத் தொடங்கினார், **மரிச்சி** மற்றும் *ஏகான்ஷ் தே* அவரது முதல் கவிதை. அவர் 1928 ஆம் ஆண்டில் *பார்டோலின்* என்ற கவிதையை **சுந்தரம்** என்ற புனை பெயரில் வெளியிட்டு அதை வாழ்நாள் முழுவதும் அதையே பின்பற்றினார்.  
*கோய பகதினி கத்வி வாணி அனே கரிபோ நா கீட்டோ* ( கோயா பகத்தின் கசப்பான நாக்கு மற்றும் ஏழைகளின் பாடல்கள்) (1933) அவரது முதல் கவிதைத் தொகுப்பாகும், அதைத் தொடர்ந்து *காவ்யாமங்கலா* (நல்ல கவிதைகள்) (1933)*வெளியிட்டார்*. அவர் *வசுதா* (1939) என்ற மற்றொரு தொகுப்பையும், குழந்தைகள் கவிதைத் தொகுப்பான *ரங் ரங் வடலியா* (1939) *யையும் வெளியிட்டார்* . அவரது *யாத்திரை* (தி ஜர்னி) (1951) அரவிந்தரின் தத்துவத்தால் பாதிக்கப்பட்டதால் எழுதப்பட்டது.
# திரிபுவந்தாசு இலுஹார்

## படைப்புகள்

### சிறுகதைகள்

**திரிசூல்** என்ற புனை பெயரில் சிறுகதைத் தொகுப்புகளை வெளியிட்டார். அவை *கிரகனி அனே பிசி வட்டு* (1938), *பியாசி* (1940), உன்னயன் (1945, *கொல்கி மற்றும் நாகரிகாவை* மேலும் கதைகளுடன் மறுபிரசுரம் *செய்தார்* ), *தரினி* (1978), *பாவக்னா பாந்தே* (1978).
# திரிபுவந்தாசு இலுஹார்

## படைப்புகள்

### திறனாய்வு

*அர்வாச்சின் கவிதா* (1946) என்பது 1845 முதல் 1945 வரை குஜராத்தி கவிதைகளின் இலக்கிய விமர்சனம். *அவலோகனா* அவரது மற்றொரு விமர்சனப் படைப்பாகும், *சாகித்ய சிந்தன்* (1978) இலக்கிய விமர்சனக் கோட்பாடுகள் குறித்த கட்டுரைகளின் தொகுப்பாகும்.
# திரிபுவந்தாசு இலுஹார்

## படைப்புகள்

### மற்றவை

*வசந்தி பூர்ணிமா* (1977) ஒரு ஓரங்க நாடகங்களின் தொகுப்பு. *தட்சிணாயன்* (1942) அவரது தென்னிந்திய பயணத்தின் பயணக் குறிப்பு. *சிதம்பரா* அவரது நினைவுக் குறிப்பு, *சமர்ச்சனா* அவரது வாழ்க்கையைப் பற்றிய கட்டுரைகளின் தொகுப்பாகும். அவர் *சாவித்யாவையும்* (1978) எழுதினார். *ஸ்ரீ அரவிந்த் மஹாயோகி* (1950) ஸ்ரீ அரவிந்தரின் சிறு வாழ்க்கை வரலாறு. அவர் பல சமசுகிருத, இந்தி மற்றும் ஆங்கில படைப்புகளை குஜராத்தி மொழியில் மொழிபெயர்த்தார். அவற்றில் *பகவஜ்ஜுகியம்* (1940), *முச்சகாதிகா* (1944), *கயா* *பாலாட்* (1961), *ஜனதா அனே ஜான்* (1965), *ஐசி ஹை ஜிந்தகி* அன்னேபிண்டோவின் சில எழுத்துக்கள் மற்றும் தி மதர் ஆகியவை அடங்கும்.  
ஸ்ரீ அரவிந்தர் ஆசிரமத்தால் வெளியிடப்பட்ட தட்சிணா மற்றும் பல்தாக்ஷினா பத்திரிகைகளை அவர் திருத்தியுள்ளார்.
# திரிபுவந்தாசு இலுஹார்

## விருதுகள்

*காவ்யாமங்கலாவுக்கு* 1934 இல் ரஞ்சித்ரம் *சுவர்ண* சந்திரக் விருது வழங்கப்பட்டது. 1955 ஆம் ஆண்டில் தனது கவிதைத் தொகுப்பான யாத்திரை மற்றும் 1946 இல் மஹிதா பரிசு ஆகியவற்றிற்காக நர்மத் தங்கப் பதக்கத்தைப் பெற்றார். *அவலோகன்* என்ற விமர்சனப் பணிகளுக்காக 1968 ஆம் ஆண்டில் குஜராத்தி எழுத்தாளர்களுக்கான சாகித்திய அகாதமி விருதைப் பெற்றார். அவருக்கு 1985 ஆம் ஆண்டில் மூன்றாவது மிக உயர்ந்த பொதுமக்கள் விருது பத்ம பூசண் வழங்கப்பட்டது.
# ஒளப்பமண்ணா

**ஒளப்பமண்ணா மனக்கல் சுப்பிரமணியன் நம்பூதிரிப்பாடு** ( ஆங்கிலம்: Olappamanna manakkal Subramanian Namboothirippad ) (1923-2000), அவரது குடும்பப் பெயரான ஒளப்பமண்ணா என்ற பெயரால் நன்கு அறியப்படும் இவர் ஒரு மலையாள இலக்கியத்தின் இந்தியக் கவிஞர் ஆவார். கேரள கலாமண்டலத்தின் முன்னாள் தலைவரும், 20 கவிதை புத்தகங்களை எழுதியவருமான இவரது கவிதைகள் வெளிப்படையான சமூக வெளிப்பாடுகளுக்காகக் குறிப்பிடப்பட்டன. இவர் கேரள சாகித்ய அகாதமியிடமிருந்து இரண்டு விருதுகளையும், மற்றொரு விருதை கேந்திரா சாகித்ய அகாதமியிடமிருந்தும் பெற்றுள்ளார். சென்னை அரசின் கவிதை பரிசு, ஓடக்குழல் விருது, என்.வி.புரஸ்காரம், ஆசான் ஸ்மாரக கவிதா புரஸ்காரம், உள்ளூர் விருது போன்ற விருதுகளையும் பெற்றார்.
# ஒளப்பமண்ணா

## சுயசரிதை

ஒளப்பமண்ணா சுப்பிரமணியன் நம்பூதிரிப்பாடு 1923 சனவரி 10 இல் தென்னிந்திய மாநிலமான கேரளாவிலுள்ள பாலக்காடு மாவட்டத்தில் வெள்ளிநேழி என்ற ஊரில் கடந்த காலங்களில் கலைஞர்களுக்கும் இசைக்கலைஞர்களுக்கும் ஆதரவளிப்பதில் பெயர் பெற்ற ஒரு வசதியான குடும்பத்தில் ஒளப்பமண்ணா மனை என்ற வீட்டில் நீலகண்டன் நம்பூதிரிப்பாடு, தேவசேனா அந்தர்சனம், ஆகியோருக்கு எட்டு குழந்தைகளில் ஒருவராக பிறந்தார். சமஸ்கிருதம், வேதங்களின் ஆரம்பகால கல்விக்குப் பின்னர், 1944 ஆம் ஆண்டில் பள்ளிப்படிப்பை முடித்தார். பாலக்காட்டு ஒற்றப்பாலம் பள்ளி, பி.எம்.ஜி உயர்நிலைப்பள்ளி, பாலக்காடு பி.இ.எம் உயர்நிலைப்பள்ளி ஆகியவற்றில் பயின்றார். பின்னர் வரலாற்றில் இளங்கலை படிப்பிற்காக பாலக்காடு அரசு விக்டோரியா கல்லூரியில் சேர்ந்தார். ஆனால் அங்கு படிப்பை முடிக்கவில்லை. பின்னர், அவர் மரம், ரப்பர் தொழில்களில் ஈடுபட்டார். உள்ளூர் அரசியலிலும் ஈடுபட்டார். 1950 முதல் 1964 வரையிலான காலகட்டத்தில், ஈழக்காடு பஞ்சாயத்து, கோட்டோப்படம் ஒன்றியத்திற்குத் தலைமை தாங்கினார்.  
ஸ்ரீதேவி என்பவரை மணந்த ஒளப்பமண்ணா, ஏப்ரல் 10, 2000 அன்று, தனது 77 வயதில், மாரடைப்பால் இறந்தார். புகழ்பெற்ற அறிஞரும் கவிஞருமான ஓ. எம். அனுஜன் அவரது சகோதரர் ஆவார். சிறுவர் இலக்கியத்தின் எழுத்தாளர், *சுமனகலா* என்று பிரபலமாக அறியப்பட்ட லீலா நம்பூதிரிப்பாடு, சமஸ்கிருத அறிஞர் *ஓ.எம்.சி* நாராயணன் *நம்புதிரிபாத்* ஆகியோர் முறையே அவரது மருமகள், மருமகன் ஆவார்கள்.
# ஒளப்பமண்ணா

## மரபு

ஒளப்பமண்ணா தனது முதல் கவிதையை 1942 இல் வெளியிட்டார். அவரது கவிதை 21 கவிதை புத்தகங்களை உள்ளடக்கியது இதில் கதகவிதக்கல் மற்றும் நிஜலானா போன்ற விருது வென்ற தலைப்புகள் அடங்கும். அவரது மூன்று புத்தகங்களான தீதைலம், பாஞ்சாலி, நங்கேமக்குட்டி ஆகியவை காந்த காவ்யங்கள், அம்பா, ஒரு அட்டகாதா ஆகியன. 2009 ஆம் ஆண்டு மலையாளத் திரைப்படமான ஓர்க்குக வல்லப்போழும், என்ற படத்தில் லப்பமண்ணாவின் கவிதைகள் இடம் பெற்றுள்ளன. எம். ஜெயச்சந்திரனும் சுஜாதா மோகனும் பாடியுள்ளனர்.  
ஒளப்பமண்ணா கேரள கலாமண்டலத்துடன் தொடர்புடையவர். அதன் துணைத் தலைவர் பதவியை வகித்தார். பின்னர் 1978–84 காலப்பகுதியில் அந்நிறுவனத்தின் தலைவராக இருந்தார். மேலும் அவர் 1988 ஆம் ஆண்டில் *ஓடக்குழல்* விருதைப் பெற்றார். அவரது புத்தகம் *நிழலான* அவருக்கு இவ்விருதைப் பெற்றுத் தந்தது. இந்த புத்தகம் ஒரு வருடம் கழித்து 1989 இல் கேந்திர சாகித்ய அகாடமி விருது பெற்றுத் தந்தது. 1992 இல் என்.வி.புரஸ்காரம் பெற்ற ஆறு ஆண்டுகளுக்குப் பிறகு, அதே ஆண்டில் அவர் ஆசான் ஸ்மாரக கவிதா புரஸ்காரத்தைப் பெற்றார். அவர் உள்ளூர் விருதையும் பெற்றவர் ஆவார்.
# எலும்பு வளர்ச்சிக் குறை

எலும்புப் புரத உயிரணு வளர்ச்சிக் காரணி ஏற்பி 3 (*FGFR3*) மரபணுவின் பிறழ்வு காரணமாக எலும்புகளின் வளர்ச்சியில் தடை ஏற்படுகிறது. சுமார் 80% நிகழ்வுகளில், ஆரம்பகால வளர்ச்சியின் போது இது ஒரு புதிய பிறழ்வாக நிகழ்கிறது. மற்ற சந்தர்ப்பங்களில், இது ஒருவரின் பெற்றோரிடமிருந்து ஒரு மரபியல் முறையில் பெறப்படுகிறது . பாதிக்கப்பட்ட இரண்டு பெற்றோர்களின் (தாய், தந்தை) மரபணுக்கள் உள்ளவர்கள் பொதுவாக உயிர்வாழ்வதில்லை . நோய் கண்டறிதல் பொதுவாக அறிகுறிகளை அடிப்படையாகக் கொண்டது, ஆனால் நிச்சயமற்றதாக இருந்தால் மரபணு சோதனை மூலம் கண்டறியப்படலாம்.  
சிகிச்சையில் ஆதரவு குழுக்கள் மற்றும் வளர்ச்சி இயக்குநீர்ச் சிகிச்சை ஆகியவை இருக்கலாம். உடல் பருமன், நீர்க் கபாலம் எனப்படும் முளை நீர்க்கோவை, தூக்கத்தில் முச்சுக்குழாயில் ஏற்படும் அடைப்பின் காரணமாக ஏற்படும் மூச்சுத்திணறல், நடுக்காது நோய்த்தொற்றுகள் அல்லது முதுகுத் தண்டு துளை சுருங்குதல் போன்ற சிக்கல்களுக்கு சிகிச்சையளிக்க அல்லது தடுக்க முயற்சிகள் தேவைப்படலாம். பாதிக்கப்பட்டவர்களின் ஆயுட்காலம் சராசரியை விட 10 ஆண்டுகள் குறைவு ஆகும். இந்த நிலை 27,500 பேரில் ஒருவரைப் பாதிக்கிறது. டென்மார்க் மற்றும் லத்தீன் அமெரிக்காவில் இதனால் பாதிக்கப்பட்ட நபர்களின் விகிதங்கள் அதிகம். ஜோதி அம்கே இந்தக் குறைபாட்டு நிலையில் மிகக் குறைவான உயரம் கொண்ட உள்ள வயது வந்தவர் ஆவார்.
# எலும்பு வளர்ச்சிக் குறை

## அறிகுறிகள்

சமமற்ற குள்ளத் தன்மை</br>
அணுக்கக் கால்கள் சுருங்கியிருத்தல் (ரைசோமெலிக் சுருக்கம் என்று அழைக்கப்படுகிறது)</br>
கைகளிலும் கால்களில் குறுகிய திரிசூலம் போன்ற விரல்கள் </br>
முன் தள்ளிய நிலையில் அகன்ற நெற்றியும் பெரிய தலையும். </br>
தட்டையான மூக்கெலும்புடன் கூடிய முகத்தின் மத்தியப் பகுதி. </br>
முதுகெலும்பு முதுகு உயர்ந்த வளைவு நிலையில் இருத்தல் அல்லது கீழ் நோக்கி வளைந்த முதுகு </br>
கால்களில் பக்கவளைவு அல்லது உள்பக்க வளைவுக் குறைபாடுகள் </br>
அடிக்கடி காது நோய்த்தொற்றுகள் ( யூஸ்ட்ஷியன் குழாய் அல்லது முன்தொண்டை நடுக் காதுக்குழிக் குழாய்) காரணமாக தூக்கத்தில் மூச்சுத் தினறல் </br>
நீர்க் கபாலம் எனப்படும் முளை நீர்க்கோவை. ஆகியவை இந்த எலும்பு வளர்ச்சிக் குறைபாட்டின் அறிகுறிகள் ஆகும்.
# எலும்பு வளர்ச்சிக் குறை

## விளைவுகள்

எலும்புப் புரத உயிரணு வளர்ச்சிக் காரணி ஏற்பி 3 (FGFR3) மரபணுவின் பிறழ்வால் எலும்பு வளர்ச்சிக் குறை ஏற்படுகிறது. இந்த மரபணு முக்கியமாக எலும்புப் புரதம், எலும்புப் புரத உயிரணு வளர்ச்சி காரணி ஏற்பி 3 ஐ உருவாக்குவதற்கு காரணமாக அமைந்தது. இந்த புரதம் திசுக்கள் மற்றும் எலும்புகளில் கொலாஜன் எனப்படும் பசைத்தன்மை மற்றும் பிற கட்டமைப்பு கூறுகளின் உற்பத்திக்கும் பங்களிக்கிறது. எஃப்ஜிஎஃப்ஆர் 3 மரபணு மாற்றப்படும்போது, இந்த புரதம் எலும்பு உற்பத்தியில் சிக்கல்களுக்கு வழிவகுக்கும் வளர்ச்சி காரணிகளுடன் எவ்வாறு தொடர்பு கொள்கிறது என்பதைப் பொருத்து இதன் தலையயீடு இருக்கிறது. இதன் காரணமாக குருத்தெலும்பு எலும்பாக முழுமையாக உருவாக முடியாது. இதனால் ஒரு தனிநபர் உயரத்தை விட இக்குறைபாடு உள்ளவர் உயரத்தில் குறைவாக இருப்பார்.
# நவ்யுக் விரைவு தொடருந்து

காஷ்மீர் மாநிலத்தின்ஸ்ரீ மாதா வைஷ்ணோ தேவி கட்ரா தொடருந்து நிலையம் முதல் மங்களூரு சென்ட்ரல் நிலையம், திருநெல்வேலி சந்திப்பு நிலையம் வரை இந்திய ரயில்வே துறையினரால் இயக்கப்படும் தொடருந்து **நவ்யுக் அதிவிரைவு தொடருந்து** ஆகும். இது இந்திய ரயில்வே துறையினரால் இயக்கப்படும் ஐந்தாவது மிக நீண்ட தொலைவு செல்லும் தொடருந்தாகும். இந்தியாவின் பெரும்பாலான மாநிலங்களில் வழியாக பயணிக்கும் இந்த தொடருந்து, கிட்டத்தட்ட மூவாயிரத்து 3685 கிலோ மீட்டர்களை 68 மணி நேரங்கள் பயணித்து இறுதி நிலையத்தை அடைகிறது.
# நவ்யுக் விரைவு தொடருந்து

## பெயர்க்காரணம்

இந்தியாவின் இரு முனைகளையும் இணைக்கும் வகையில் காஷ்மீர் மாநிலம் முதல் தமிழகத்தின் திருநெல்வேலி வரை இயக்கப்படுவதால் இந்த தொடருந்து "புதிய சகாப்தம்" என்று பொருள்படும் வகையில் நவ்யுக் அதிவிரைவு தொடருந்து என பெயரிடப்பட்டது.
# நவ்யுக் விரைவு தொடருந்து

## நிறுத்தங்களும் வழித்தடமும்

கேரள மாநிலத்தின் கண்ணூர், கோழிக்கோடு, ஷொறணூர் சந்திப்பு, பாலக்காடு சந்திப்பு, தமிழ்நாடு மாநிலத்தின் கோயம்புத்தூர் சந்திப்பு, திருப்பூர், காட்பாடி , தெலுங்கானா மாநிலத்தின் திருப்பதி, கூடூர், நெல்லூர், விஜயவாடா, வரங்கல், ராமகுண்டம், நாக்பூர் இட்டர்சி சந்திப்பு, உத்தரப்பிரதேசம் மாநிலத்தின் போபால் சந்திப்பு, ஜான்சி சந்திப்பு, பஞ்சாப் மாநிலத்தின் குவாலியர், ஆக்ரா, புது டெல்லி என இந்தியாவின் பெரும்பான்மையான மாநிலங்களின் வழியாக பயணித்து காஷ்மீர் மாநிலத்தின் ஸ்ரீ மாதா வைஷ்ணோ தேவி கட்ரா தொடருந்து நிலையத்தை அடைகிறது.
இந்தியாவின் ஜம்மு மற்றும் காஷ்மீர், பஞ்சாப், ஹரியானா, டெல்லி, உத்தரப் பிரதேசம், மத்தியபிரதேசம், மகாராஷ்டிரா, தெலுங்கானா, ஆந்திரப் பிரதேசம், தமிழ்நாடு, புதுச்சேரி, கேரளா, கர்நாடகா போன்ற மாநிலங்களின் வழியாக இயக்கப்படும் இந்த விரைவு தொடருந்து திருநெல்வேலி சந்திப்பு நிலையத்திலிருந்து இயக்கப்பட்டு ஈரோடு சந்திப்பு நிலையத்தில் மேலும் பல பயண பெட்டிகள் இணைக்கப்பட்டு இணைக்கப்பட்டு இயக்கப்படுகிறது.
# நவ்யுக் விரைவு தொடருந்து

## இழுவை இயந்திரங்கள்

கட்ரா நிலையம் முதல் புதுடெல்லி வரை துக்ளகாபாத் நிலையத்தால் பராமரிக்கப்படும் WDP-4D என்ற இழுவை எந்திரத்தின் மூலம் இயக்கப்படுகிறது. அதன்பின் 2016ம் ஆண்டு முதல் மின்சார மயமாக்கப்பட்ட இருப்புப் பாதை வசதி இருப்பதால் புதுடெல்லி முதல் மங்களூர் சென்ட்ரல் வரை ஈரோடு நிலையத்தால் பராமரிக்கப்படும் Erode(ED) WAP-4 என்ற இழுவை இயந்திரத்தின் மூலம் இயக்கப்படுகிறது. அங்கிருந்து திருச்சிராப்பள்ளி சந்திப்பு, நிலையம் மதுரை சந்திப்பு நிலையம் வழியாக திருநெல்வேலி சந்திப்பு வரை இயக்கப்படும் இந்த தொடருந்து ஈரோடு நிலையத்தால் பராமரிக்கப்படும் Erode WAP-4 என்ற இழுவை இயந்திரத்தின் மூலம் இயக்கப்படுகிறது. இந்த இருப்பு பாதையும் முழுவதும் மின் மயமாக்கப்பட்டது மயமாக்கப்பட்டது ஆகும்.
# நவ்யுக் விரைவு தொடருந்து

## அட்டவணை

| வண்டி எண் | நிலைய குறியீடு | நிலையத்தின் பெயர் | புறப்படும் நேரம் | புறப்படும் நாள் | சேரும் நிலையம் | சேரும் நேரம் | சேரும் நாள் |  |
| --- | --- | --- | --- | --- | --- | --- | --- | --- |
| 16687 | MAQ | மங்களூரு சென்ட்ரல் | 5:05 PM | திங்கள் கிழமை | கட்ரா | 3:40 PM | வியாழக்கிழமை |  |
| 16688 | SVDK | கட்ரா | 9:55 PM | வியாழக்கிழமை | மங்களூரு சென்ட்ரல் | 11:00 PM | ஞாயிற்றுக்கிழமை |  |
| 16688 இணைப்பு | SVDK | கட்ரா | 9:55 PM | வியாழக்கிழமை | திருநெல்வேலி | 12:55 AM | திங்கள் கிழமை | } |
# நவ்யுக் விரைவு தொடருந்து

## வண்டி எண் 16688

*'நவ்யுக் விரைவு தொடருந்து* வண்டியானது ஸ்ரீ மாதா வைஷ்ணோ தேவி கட்ரா தொடருந்து நிலையத்தில் இருந்து ஒவ்வொரு வியாழக்கிழமையும் மாலை 09.55 மணிக்கு இயக்கப்பட்டு உதம்பூர், ஜம்முதாவி, பதான்கோட், ஜலந்தர் கண்டோன்மென்ட் சந்திப்பு, லூதியானா, புதுடெல்லி, ஹஸ்ரத் நிஜாமுதீன், ஆக்ரா கண்டோன்மென்ட், குவாலியர் சந்திப்பு, ஜான்சி சந்திப்பு, போபால் சந்திப்பு, இட்டர்சி சந்திப்பு, நாக்பூர் சந்திப்பு, பல்கர்ஷா சந்திப்பு, வாராங்கல் சந்திப்பு, விஜயவாடா சந்திப்பு, ஓங்கோல், நெல்லூர், ரேணிகுண்டா சந்திப்பு, திருப்பதி, சித்தூர், காட்பாடி, சேலம், திருப்பூர், ஈரோடு, கோயம்புத்தூர் சந்திப்பு, பாலக்காடு, கோழிக்கோடு சந்திப்பு, தலச்சேரி சந்திப்பு, கண்ணூர், காசர்கோடு என 66 நிறுத்தங்களை கடக்க மணிக்கு 50 கிலோ மீட்டர் வேகத்தில் இயக்கப்பட்டு 74 மணி 5 நிமிடங்கள் பயணித்து மங்களூரூ சென்ட்ரல் நிலையத்தை மூன்றாம் நாள் (ஞாயிற்றுக்கிழமை) இரவு 11.00 மணிக்கு சென்றடைகிறது. இதன் மொத்த பயண தூரம் 3686 கிலோ மீட்டர் ஆகும். இந்த தொடருந்து தனது பயணத்தில் சில நிலையங்களுக்கு இடையிலான வழித்தடத்தில் அதிகபட்சமாக மணிக்கு 110 கிலோ மீட்டர் வேகத்தில் இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி இந்திய ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.  
மங்களூர் சென்ட்ரல் நிலையத்திலிருந்து நிலையத்திலிருந்து இரவு 11 மணிக்கு புறப்பட்டு ஈரோடு நிலையத்தில் பெட்டிகள் இணைக்கப்பட்டு கரூர் சந்திப்பு, திருச்சிராப்பள்ளி சந்திப்பு, திண்டுக்கல், மதுரை சந்திப்பு, விருதுநகர், கோவில்பட்டி வழியாக திருநெல்வேலி சந்திப்பு நிலையத்தை அடுத்த நாள் திங்கள் கிழமை கிழமை திங்கள் கிழமை கிழமை அதிகாலை 00.55 மணிக்கு வந்தடைகிறது.
# நவ்யுக் விரைவு தொடருந்து

## வண்டி எண் 16687

மறுமார்க்கமாக 16687 என்ற எண்ணைக் கொண்ட இந்த தொடருந்து வண்டியானது மங்களூரூ சென்ட்ரல் நிலையத்திலிருந்து ஒவ்வொரு திங்கட்கிழமையும் மாலை 05.05 மணிக்கு இயக்கப்பட்டு 61 நிறுத்தங்களையும் கடக்க மணிக்கு 50 கிலோ மீட்டர் வேகத்தில் இயக்கப்பட்டு 70 மணி 5 நிமிடங்களில் ஸ்ரீ மாதா வைஷ்ணோ தேவி கட்ரா தொடருந்து நிலையத்தை மூன்றாம் நாள் (வியாழக்கிழமை) மாலை 03.10 மணிக்கு சென்றடைகிறது. இதன் மொத்த பயண தூரம் 3686 கிலோ மீட்டர் ஆகும். அதிகபட்சமாக மணிக்கு 110 கிலோமீட்டர் வரை இதன் பயணத்தின் போது இயக்கப்படுகிறது. இந்த தொடருந்திற்கு 120 நாட்களுக்கு முன்பாகவே முன்பதிவு செய்யும் வசதி தென்னிந்திய ரெயில்வேயினால் அளிக்கப்பட்டுள்ளது. இந்த வண்டியானது அகல இரயில் பாதைகளில் இயக்கப்படக்கூடியதாகும்.
# சீரடி விரைவு தொடருந்து

**சாய் நகர் சீரடி அதிவிரைவு தொடருந்து** தமிழ்நாட்டின் புரட்சித் தலைவர் டாக்டர் டாக்டர் எம்ஜிஆர் சென்னை சென்ட்ரல் நிலையத்தையும் சாய் நகர் சீரடி நிலையத்தையும் இணைக்கும் வகையில் இயக்கப்படும் தென்னிந்திய ரயில்வே துறையினருக்கு சொந்தமான அதிவிரைவு தொடருந்தாகும். இந்த தொடருந்து 22601, 22602 என்ற எண்களில் எண்களில் இயக்கப்பட்டு வருகிறது.
# சீரடி விரைவு தொடருந்து

## தொடருந்து சேவைகள்

தமிழ்நாடு, ஆந்திர பிரதேசம், கர்நாடகா, மகாராஷ்டிரா ஆகிய மாநிலங்களின் வழியாக இயக்கப்படும் இந்த தொடருந்து புரட்சித்தலைவர் டாக்டர் எம்ஜிஆர் சென்ட்ரல் சென்ட்ரல் தொடருந்து நிலையம் முதல் சாய் நகர் சீரடி நிலையம் வரை 22601 என்ற எண்ணில் இயக்கப்படுகிறது. மறுமார்க்கமாக 22602 என்ற எண்ணில் சீரடி சாய் நகர் முதல் புரட்சித்தலைவர் டாக்டர் எம்ஜிஆர் சென்ட்ரல் தொடருந்து சென்ட்ரல் தொடருந்து டாக்டர் எம்ஜிஆர் சென்ட்ரல் தொடருந்து நிலையம் வரை இயக்கப்படுகிறது. இதன் மொத்த பயண தூரமான யை 25 மணி 17 நிமிடங்களில் கடக்கிறது. சராசரியாக மணிக்கு 55 கிலோ மீட்டர் வேகத்தில் பயணிக்கிறது. இதன் பொருட்டு மற்ற விரைவு தொடருந்துகளைப் போல விரைவு தொடருந்துகளுக்கான சிறப்பு வரி இதன் பயணத் தொகையுடன் சேர்க்கப்பட்டுள்ளது.